**Fundargerð Fjár- & Hjarðhundadeildar**

**Fundur á Kaffi Krús Selfossi 23. apríl 2023**

Á fundi eru Elín Lára Sigurðardóttir, Jóhanna Eivinsdóttir, Hrafnhildur Björk Eggertsdóttir, Helga Anna Ragndarsdóttir og Andrea Björk Hannesdóttir núverandi stjórnarmeðlimir ásamt Edward Birki Dórusyni og Guðrúnu Thoroddsen fyrrverandi stjórnarmeðlimi.

Fyrsta erindi sem var rætt á fundinum var málefni sem var nefnt á ársfundi deildar 21. mars 2023, þar sem ræktendur voru ekki á lista á heimasíðunni lengur. Það er gamall misskilningur að haldið var að þau vildu ekki hafa upplýsingar sínar á síðunni en því mun verða kippt í lag sem snarast.

Rætt að það þarf að fá tengilið American Cattle Dog, Jóhönnu Þorbjörgu Magnúsdóttur til þess að senda á okkur heilsufarskröfur tegundar, stjórn mun svo fara yfir þær og senda áfram á HRFÍ.

Stjórnin vill byrja að vinna þá vinnu sem þarf að gera til þess að fá fleiri samþykkta dómara til að dæma fjárhundapróf á Íslandi. Unnið er að sækja um undanþágu fyrir þessa einstaklinga sem vilja vera dómarar vegna krafa sem FCI gerir. Vegna séstöðu Íslands er nánast ógerlegt fyrir fólk að verða dómarar í fjárhundaprófum og þurfum við stjórnin að setja saman texta til að senda á FCI bæði með rökstuðningi og útskýringu. Unnið verður að þessu í nánustu framtíð.

Það þarf að kíkja yfir heimasíðuna okkar og lagfæra t.d. textann um smalaeðlisprófið sem er á síðunni en það eru gamlar reglur sem er búið að breyta. Guðrún Thoroddsen býðst til þess að gera það.

Edward hjálpar Helgu að komast inn í heimasíðumálin og nýir stjórnarmeðlimir þurfa að fá aðgang að heimasíðu og emaili.

Athuga þarf hvort að terrierdeildin er búin að borga okkur helming af ferðar, flug og gistikostnað hjá dómurum eftir sameiginlega sumarsýningu 2022.

Varðandi deildarsýningu á árinu 2023 er dagsetning rædd. Það var gerð athugasemd á ársfundi 21. mars 2023 að þessi dagsetning gæti mögulega hentað mörgum illa meðal annars vegna smölunar en var það einróma samþykki allra í stjórn að halda fyrirhugaðri dagsetningu, 2. og 3. september að svo stöddu. Þegar ákvörðunin var gerð á fyrr á árinu með tímasetningu sýningar passaði það vel við sýningardagatal HRFÍ. Það er komið samþykki hjá dómurum um að koma, vantar bara að senda þeim formlegt bréf. Fjárhagsáætlun er komin og spurning að fá sporhundadeild með á deildarsýninguna til að spara pening. Stjórn mun taka til skoðunar að hafa ekki deildarsýningu framvegis á þessum tímapunkti.

Fyrirhugað er að halda fyrirlestur með Agnesi Helgu Martin dýralækni um augnsjúkdóma bráðlega. Spurning að nýta aðstöðu hjá Dýrheimum fyrir það? Guðrún mun setja sig í sambandi við Agnesi.

Það er mál í gangi varðandi heilsufarskröfur fyrir nýjar tegundir sem hafa komið til Íslands sem að heyra undir deildina okkar. Við bíðum eftir svari frá ræktunar og staðlaráði með frekari upplýsingar.

Stjórnarstöður ræddar og ákveðnar:
Elín Lára kjörin áframhaldandi formaður
Jóhanna kjörin áframhaldandi gjaldkeri
Andrea kjörin ritari
Hrafnhildur og Helga kjörnar meðstjórnendur og fjölmiðlatenglar stjórnar